২৫ বছর পর ফিরছে ‘কহো না পেয়ার হে…’

কলকাতা: নতুন বছরে সিনেপ্রেমীদের জন্য সুখবর। পুরনো নস্ট্যালজিয়া নিয়ে ২৫ বছর পর রি-রিলিজ হতে চলেছে কাহোনা পেয়ার হ্যায় (Kaho Naa Pyaar Hai)। ফের পর্দায় ভেসে উঠবে রোম্যান্টিসিজমে ভরা ঋত্বিক-আমিশার প্রেমের কাহিনী। চলতি মাসে ফের মুক্তি পেতে চলেছে এই ছবি। যেন কালই হৃতিক রোশন (Hrithik Roshan) ও আমিশা প্যাটেল (Ameesha Patel) ‘কহো না পেয়ার হ্যায়’ (Kaho Naa Pyaar Hais Re Release) দিয়ে প্রথমবার রুপালি পর্দায় এসেছিলেন। দেখতে দেখতে ২৫ বছর পার করল এই ছবি।

২০০০ সালে ১৪ জানুয়ারি মুক্তি পেয়েছিল ‘কহো না প্যায়ার হ্যায়’। তবে আগামী ১০ জানুয়ারি যেহেতু হৃত্বিক রোশনের ৫১তম জন্মদিন, তাই ওই দিনেই ছবিটি পুনরায় রিলিশের সিদ্ধান্ত নেওয়া হয়েছে। হৃতিক ও আমিশার দুজনেরই প্রথম ছবি ছিল এটা। সিনেমার পর্দায় দুই নবাগতা তরুণ-তরুণীর রোম্যান্স মন কেড়েছিল দর্শকদের। অভিষেকেই বাজিমাত, 10 কোটি টাকার বাজেটে নির্মিত ছবিটি আয় করছিল 80 কোটি। ছবিটি বিশ্বব্যাপী ৮০০ মিলিয়নের বেশি আয় করেছিল বলে দাবি করা হয়। রাকেশ রোশন প্রযোজিক, পরিচালিত এই ছবি ছিল ব্লকবাস্টার।

আরও পড়ুন:বিবাহবিচ্ছেদের পরেও জেনিফার বেন অ্যাফ্লেককে ফেরত দেবেন না ৪০ কোটির আংটি

হৃতিক দেশের নতুন হার্টথ্রব হয়ে ওঠেন এবং আমিশা বি-টাউনে নতুন সেনসেশন। বাকিটা ইতিহাস। দুই টিনেজের প্রেম কাহিনী পর্দায় তুলে ধরে ছিলেন রাকেশ রোশন। মন জয় করে নিয়েছিল রাজেশ রোশনের সুরে ছবির সব কটি গান। আগামী ১০ জানুয়ারি ফের বড় পর্দায় মুক্তি পেতে চলেছে এই ছবি। ‘কহো না প্যায়ার হ্যায়’ ছবির পুণরায় মুক্তি প্রসঙ্গে হৃতিক রোশন বলেছেন, ‘এটা আমার জীবনের প্রথম ছবি আর চিরকাল এটা আমার হৃদয়ে বিশেষ হয়ে থাকবে।

অন্য খবর দেখুন